《蔷薇诗一首十八韵呈东海侍郎徐铉》
唐代·李从善

绿影覆幽池，芳菲四月时。管弦朝夕兴，组绣百千枝。

盛引墙看遍，高烦架屡移。露轻濡彩笔，蜂误拂吟髭。

日照玲珑幔，风摇翡翠帷。早红飘藓地，狂蔓挂蛛丝。

嫩刺牵衣细，新条窣草垂。晚香难暂舍，娇自态相窥。

深浅分前后，荣华互盛衰。尊前留客久，月下欲归迟。

何处繁临砌，谁家密映篱。绛罗房灿烂，碧玉叶参差。

分得殷勤种，开来远近知。晶荧歌袖袂，柔弱舞腰支。

膏麝谁将比，庭萱自合嗤。匀妆低水鉴，泣泪滴烟rG.

画拟凭梁广，名宜亚楚姬。寄君十八韵，思拙愧新奇。

作者简介：李从善（940～987年）南唐宗室大臣，字子师，陇西成纪人，元宗李璟第七子，母凌氏吴国太夫人，李后主之弟。南唐时，封为郑王，累迁太尉、中书令。开宝四年春，奉方物来朝贡宋太祖，授泰宁军节度、兖海沂等州观察等使。赵匡胤特意带着他来到挂画的殿中，见到林仁肇画像，归国后禀告李煜，使其猜忌疑林仁肇有二心，并用毒酒鸩杀之。南唐灭亡后，归顺宋朝，降封南楚国公，改右神武大将军。雍熙初，再迁右千牛卫上将军，出为通许监军。四年，卒，年四十八。